## Pravilnik o izmjenama i dopunama Pravilnika o pravima, uvjetima i načinu korištenja zdravstvene zaštite u inozemstvu

### NN 118/2009 (30.9.2009.), Pravilnik o izmjenama i dopunama Pravilnika o pravima, uvjetima i načinu korištenja zdravstvene zaštite u inozemstvu

118 30.09.2009 Pravilnik o izmjenama i dopunama Pravilnika o pravima, uvjetima i načinu korištenja zdravstvene zaštite u inozemstvu

HRVATSKI ZAVOD ZA ZDRAVSTVENO OSIGURANJE

2923

Na osnovi članka 20. stavka 3. i članka 60. stavka 5. Zakona o obveznom zdravstvenom osiguranju (»Narodne novine« broj 150/08. i 94/09.), članka 26. točke 9. i 16. Statuta Hrvatskog zavoda za zdravstveno osiguranje (»Narodne novine« broj 18/09.), Upravno vijeće Hrvatskog zavoda za zdravstveno osiguranje na 6. sjednici održanoj 7. rujna 2009. godine uz suglasnost ministra nadležnog za zdravstvo donijelo je

PRAVILNIK

O IZMJENAMA I DOPUNAMA PRAVILNIKA O PRAVIMA, UVJETIMA I NAČINU KORIŠTENJA ZDRAVSTVENE ZAŠTITE U INOZEMSTVU

Članak 1.

U Pravilniku o pravima, uvjetima i načinu korištenja zdravstvene zaštite u inozemstvu (»Narodne novine« broj 50/09.) u članku 10. stavku 1. riječi: »liječničkog povjerenstva područnog ureda« zamjenjuju se riječima: »ovlaštenog doktora«.

Članak 2.

U članku 11. stavku 8. riječi: »liječničkom povjerenstvu područnog ureda« zamjenjuju se riječima: »ovlaštenom doktoru«.

Članak 3.

U članku 15. stavku 4. riječi: »liječničko povjerenstvo područnog ureda« zamjenjuju se riječima: »ovlašteni doktor«.

Članak 4.

U članku 16. stavku 2. riječi: »liječničko povjerenstvo područnog ureda« zamjenjuju se riječima: »ovlašteni doktor«.

Članak 5.

Članak 21. mijenja se i glasi:

»Članak 21.

(1) Osiguranoj osobi može se odobriti pravo na upućivanje na liječenje u inozemnu zdravstvenu ustanovu zbog liječenja urođenih anomalija, provođenja transplantacijskih programa, te liječenja zloćudnih bolesti, uključujući pretraživanje međunarodnih registara dobrovoljnih davalaca koštane srži ako se potrebno liječenje ne može provesti u ugovornim zdravstvenim ustanovama u Republici Hrvatskoj, a može se uspješno provesti u inozemstvu.

(2) Pod liječenjem u smislu stavka 1. ovog članka smatraju se dijagnostički i terapijski postupci, operacijski zahvati uključujući i transplantacije organa koje se ne mogu provesti u ugovornim zdravstvenim ustanovama u Republici Hrvatskoj, bolničko i ambulantno liječenje, kontrolni pregledi, te dijagnostičke pretrage krvi i tkiva.

(3) Iznimno, osiguranim osobama može se odobriti upućivanje u inozemnu zdravstvenu ustanovu zbog liječenja bolesti koje nisu obuhvaćene stavkom 1. ovog članka ako se potrebno liječenje ne može provesti u ugovornim zdravstvenim ustanovama u Republici Hrvatskoj, a može se uspješno provesti u inozemstvu.«

Članak 6.

U članku 22. iza stavka 3. dodaje se novi stavak 4. koji glasi:

»(4) Kada liječničko povjerenstvo Direkcije Zavoda odlučuje o pravu osigurane osobe na upućivanje na liječenje u inozemstvo u slučajevima iz članka 21. stavka 3. ovog Pravilnika, obvezno je prije donošenja nalaza, mišljenja i ocjene pribaviti mišljene, najmanje, troje (3) doktora specijalista određene specijalnosti iz ugovornih zdravstvenih ustanova na tercijarnoj razini u Republici Hrvatskoj.«

U dosadašnjem stavku 4. koji postaje stavak 5. iza riječi: »stavka 3.« dodaju se riječi: »i 4.«.

U dosadašnjem stavku 5. koji postaje stavak 6. na kraju teksta briše se točka, upisuje zarez i dodaje tekst: »a u slučaju iz stavka 4. ovog članka ako su pozitivno mišljenje dali svi doktori specijalisti od kojih je potonje zatraženo.«

Dosadašnji stavci 7., 8., 9., 10. i 11. postaju stavci 8., 9., 10., 11., i 12.

Članak 7.

U članku 29. stavku 1. i 2. riječi: »liječničkog povjerenstva područnog ureda« zamjenjuju se riječima: »ovlaštenog doktora«.

Članak 8.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/09-01/176

Urbroj: 338-01-01-09-1

Zagreb, 7. rujna 2009.

Predsjednik
Upravnog vijeća Hrvatskog zavoda
za zdravstveno osiguranje
Dražen Jurković, dr. med., v. r.

Pravilnik, NN 118/2009-2923